VS001575
Datum: 1996-04-10T02:00:00.000+02:00
datum_sodbe_i_stopnje: 2002-05-23T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: srednje hudi primeri
odskodnina: 2.200.000,00 SIT
opombe: II Ips 689/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 40 do 45 let

Škodni dogodek

Poškodovan na delovnem mestu.

Poškodba

Raztrganinsko udarninska rana in slečenje kože na levem prstancu.

Telesne bolečine

1.200.000,00 SIT Oškodovanec je 2 dni trpel trajne hude telesne bolečine, 10 dni občasne hude bolečine, 14 dni srednje močne bolečine, 3 tedne občasne srednje močne bolečine in 1 mesec občasne pojemajoče bolečine. V poškodovanem prstu še vedno občasno čuti bolečine, predvsem v hladnem vremenu.

#### Hospitalizacija

Po poškodbi je bil pregledan pri kirurgu, kjer mu je bila rana oskrbljena. Pri tem je prestal šivanje rane. 13 dni je bil hospitaliziran.

#### Ambulantno zdravljenje

Opravil je še 10 kontrolnih pregledov pri kirurgu, 14 pregledov pri osebnem zdravniku.

#### Rehabilitacija

Fizikalna terapija (30-krat). Razgibavanje je opravljal tudi doma. Večkrat dnevno je uporabljal tople kopeli.

#### Nevšečnosti med zdravljenjem

Prejemal je antitetanično zaščito, antibiotike. Rana mu je bila 15-krat prevezana. Njegovo zdravljenje je trajalo 13 mesecev. V bolniškem staležu je bil od 10.4.1996 do 10.5.1997.

## Strah

150.000,00 SIT Utrpel je manj intenziven primarni strah, saj poškodba ni bila takšna, da bi bilo zaradi nje ogroženo njegovo življenje. Doživel pa je tudi intenziven sekundarni strah, ki je trajal mesec dni, saj je obstajala možnost, da mu bodo odrezali poškodovani prst.

## Zmanjšanje življenjske aktivnosti

700,000,00 SIT Podano je trajno zmanjšanje življenjskih aktivnosti za 2%. Posledice utrpelih poškodb se kažejo v tem, da pri stiskanju prstov v pest, levi prstanec zaostaja za 6 cm od dlani, gibljivost v sklepu je zmanjšana za 30%, končni sklep pa je zatrjen pod kotom 5% fleksije in s tem minimalno ukrivljen. Prizadet oziroma zmanjšan je občutek na dlanski strani prsta, na hrbtni strani pa je še manjši. S prizadetim prstom ne more objeti manjših predmetov zato je oviran pri opravilih, ki zahtevajo spretnost vseh prstov levice. Predvsem se slednje kaže pri njegovem fizičnem delu v službi (je brez poklica in opravlja delo fizičnega delavca), hkrati pa je moral delno opustiti športne aktivnosti, s katerimi se je ukvarjal pred nezgodo (kolesarjenje, košarka). Zaradi poškodbe ima na levem prstancu določene funkcionalne motnje, ki so zanj moteče in neprijetne, pri čemer mu je ostala zmanjšana gibljivost.

## Skaženost

150.000,00 SIT Oškodovančev levi prstanec je zaradi poškodbe slabše prekrvavljen, zadnja dva členka sta tanjša za 0,6 cm, noht je ostal nekoliko deformiran, saj se je zaradi slabše prekrvavitve že dvakrat odluščil, na delu, kjer je bila rana prožno zašita z 8 šivi, je v višini srednjega členka brazgotina, koža tega prsta je bolj blede barve v primerjavi z ostalo kožo, celoten drugi sklep prsta je zadebeljen, pri pokrčenju prstov levice ostane prstanec raven. Prijatelji ga zbadajo, da je invalid, pozimi mora poškodovano roko skriti, saj mraz povzroča spremembo barve in bolečino. Zaradi spremenjene zunanjosti na roki, je oškodovanec prizadet in duševno trpi.

---

ZOR člen 200, 203